CELEX: 52009PC0327
Language: da
Date: 2009-06-26
Title: Forslag til Rådets afgørelse om Det Europæiske Fællesskabs undertegnelse og midlertidige anvendelse af statutten for Det Internationale Agentur for Vedvarende Energi (IRENA)

Vigtig juridisk meddelelse

|

52009PC0327

Forslag til Rådets afgørelse om Det Europæiske Fællesskabs undertegnelse og midlertidige anvendelse af statutten for Det Internationale Agentur for Vedvarende Energi (IRENA)  /* KOM/2009/0327 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 26.6.2009KOM(2009) 327 endeligForslag tilRÅDETS AFGØRELSEom Det Europæiske Fællesskabs undertegnelse og midlertidige anvendelse af statutten for Det Internationale Agentur for Vedvarende Energi (IRENA)BEGRUNDELSEOprettelsen af et "Internationalt Agentur for Vedvarende Energi" (IRENA) med det formål at etablere et ekspertcenter for vedvarende energi, som skal rådgive regeringerne om udarbejdelsen af nationale programmer for indførelse af vedvarende energi, udbrede information om disse energiformer og tilbyde uddannelsesaktiviteter og rådgivning om den bedste praksis og finansieringsmuligheder, har været under drøftelse i nogen tid. Statutten for IRENA (i det følgende benævnt "statutten") blev undertegnet af 75 stater, heraf 20 medlemsstater, i Bonn den 26. januar 2009.I statuttens artikel VI fastsættes det, at regionale mellemstatslige organisationer for økonomisk integration kan blive medlemmer. 20 medlemsstater har allerede undertegnet statutten, og der er klart behov for, at Fællesskabet repræsenteres i et agentur, hvor nogle af de i statutten fastlagte forpligtelser berører eller vil kunne berøre ordninger, som er fastlagt ved EF-retsakter på miljø- og energiområdet og således vil berøre Fællesskabets kompetenceområder. Proceduren for medlemskab indebærer ingen forhandlinger, da statutten allerede er blevet aftalt mellem 75 stater. Derfor kan medlemskabet af IRENA opnås på grundlag af en rådsafgørelse, hvori man udpeger den person, som er beføjet til at undertegne statutten på Det Europæiske Fællesskabs vegne, og fastlægger, at den skal anvendes midlertidigt.Dette forslag indeholder bestemmelser om undertegnelse af statutten og dens midlertidige anvendelse.1.1. Fællesskabets undertegnelseI statuttens artikel XIX fastsættes det, at statutten står åben for undertegnelse, herunder også undertegnelse på vegne af regionale mellemstatslige organisationer for økonomisk integration, indtil den træder i kraft på 30.-dagen efter den dato, hvor det 25. ratifikationsinstrument deponeres.1.2. Deltagelse i IRENA før tiltrædelseEftersom IRENAs statut måske ikke træder i kraft i nærmeste fremtid på grund af bestemmelsen i artikel XIX, er det tanken, at Fællesskabet i videst muligt omfang deltager i alle forberedende aktiviteter, f.eks. i forberedelses- eller interimsudvalget.Forslag tilRÅDETS AFGØRELSEom Det Europæiske Fællesskabs undertegnelse og midlertidige anvendelse af statutten for Det Internationale Agentur for Vedvarende Energi (IRENA)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 175, stk. 1, og artikel 300, stk. 2, første afsnit,under henvisning til forslag fra Kommissionen, ogud fra følgende betragtninger:(1) Den 26. januar 2009 blev statutten for Det Internationale Agentur for Vedvarende Energi (i det følgende benævnt "statutten") undertegnet på stiftelseskonferencen i Bonn af 75 stater, herunder 20 EU-medlemsstater.(2) Ifølge statutten har Det Internationale Agentur for Vedvarende Energi ("IRENA") til formål at fremme en omfattende og øget brug og bæredygtig udnyttelse af alle former for vedvarende energi under hensyntagen til dels de nationale og interne prioriteter og fordelene ved en kombineret tilgang med vedvarende energi og energieffektive foranstaltninger, dels den vedvarende energis bidrag til miljøbevarelsen gennem en begrænsning af presset på naturressourcer og en mindskelse af skovrydning, især rydning af tropiske skove, og af ørkendannelse og tab af biodiversitet, til klimabeskyttelse, til økonomisk vækst og social samhørighed, herunder fattigdomslempelse og bæredygtig udvikling, til adgang til energiforsyning og energisikkerhed, til regional udvikling og til ansvar mellem generationerne.(3) Både Det Europæiske Fællesskab og dets medlemsstater har kompetence på de områder, der er omfattet af statutten. Visse af de forpligtelser, der fastlægges i statutten, berører eller vil kunne berøre ordninger, der er fastlagt ved EF-retsakter på miljø- og energiområdet.(4) Da statutten først træder i kraft på tredivtedagen efter deponeringen af det femogtyvende ratifikationsinstrument og fortsat vil være åben for undertegnelse indtil den dato, bør statutten undertegnes på Det Europæiske Fællesskabs vegne i overensstemmelse med artikel XIX A. I betragtning af at der på konferencen for stiftelsen af IRENA den 26. januar 2009 blev nedsat et forberedelsesudvalg for IRENA, som skal sikre en hurtig og effektiv etablering af IRENA, bl.a. gennem udarbejdelsen af et midlertidigt arbejdsprogram og budget, vil det være nyttigt at deltage i IRENA-aktiviteterne, når undertegnelsen har fundet sted. Statutten bør anvendes midlertidigt fra den 1. juni 2009 -TRUFFET FØLGENDE AFGØRELSE:Artikel 1Formanden for Rådet bemyndiges til at udpege de(n) person(er), der er beføjet til på Det Europæiske Fællesskabs vegne at undertegne statutten for Det Internationale Agentur for Vedvarende Energi, der blev stiftet den 26. januar 2009 i Bonn.Artikel 2Fællesskabet anvender statutten midlertidigt fra den 1. juni 2009, indtil den træder i kraft.Udfærdiget i Bruxelles, denPå Rådets vegneFormand